Document ID: 32001L0063

Direktiva Komisije 2001/63/ES
z dne 17. avgusta 2001
o prilagoditvah Direktive 97/68/ES Evropskega parlamenta in Sveta o približevanju zakonodaje držav članic o ukrepih proti plinastim in trdnim onesnaževalom iz motorjev z notranjim zgorevanjem, namenjenih za vgradnjo v necestno mobilno mehanizacijo, tehničnemu napredku
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive 97/68/ES Evropskega parlamenta in Sveta z dne 16. decembra 1997 o približevanju zakonodaje držav članic o ukrepih proti plinastim in trdnim onesnaževalom iz motorjev z notranjim izgorevanjem, namenjenih za vgradnjo v necestno mobilno mehanizacijo [1], in zlasti člena 14 Direktive,
ob upoštevanju naslednjega:
(1) Področje uporabe Pravilnika št. 96 Gospodarske komisije za Evropo (UN/ECE) o emisijah iz motorjev s kompresijskim vžigom, namenjenih za vgradnjo v kmetijske in gozdarske traktorje, se je razširilo, tako da so vključeni še drugi tipi necestne mobilne mehanizacije (premičnih strojev).
(2) Evropska skupnost je pogodbenica navedenega pravilnika UN/ECE.
(3) Tehnične zahteve v navedenem pravilniku je treba uskladiti z ustreznimi zahtevami v Direktivi 97/68/ES.
(4) Ukrepi, predvideni v tej direktivi, so skladni z mnenjem Odbora za prilagajanje tehničnemu napredku, ustanovljenem z Direktivo Sveta 92/53/EGS [2].
(5) Direktiva 97/68/ES naj se ustrezno spremeni -
SPREJELA NASLEDNJO DIREKTIVO:
Člen 1
Prilogi III in IV k Direktivi 97/68/ES se s tem spremenita v skladu s Prilogo k tej direktivi.
Člen 2
Ta direktiva ne razveljavi homologacij na podlagi Direktive 97/68/ES, podeljenih pred datumom, navedenim v členu 3, niti ne preprečuje podaljšanja takšnih homologacij pod pogoji direktive, po kateri so bile prvotno podeljene.
Člen 3
Države članice sprejmejo zakone in druge predpise, potrebne za uskladitev s to direktivo, najpozneje do 30. junija 2002. O tem takoj obvestijo Komisijo.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
Člen 4
Ta direktiva začne veljati 20. dan po objavi v Uradnem listu Evropskih skupnosti.
Člen 5
Ta direktiva je naslovljena na države članice.
V Bruslju, 17. avgusta 2001

Labels: 7
8
15
20